પ્રોફેસર હેમંત શાહ કેટલાક પાયાના સવાલો ઉઠાવતા કહે છે, “મારો મુદ્દો એટલો જ છે કે દેશની સરહદની દેખરેખ ભારત સરકાર રાખે છે. તેમનું કહેવું એવું છે કે પાકિસ્તાન તરફથી આતંકવાદની સાથે નકલી નોટો ભારતમાં ઘુસાડવામાં આવે છે. સવાલ એ છે કે તો સરકાર શું બેઠા બેઠા જોયા કરે છે ? એના માટે મારે શું કામ મુસીબતમાં પડવાનું ? તમારી નિષ્ફળતા છે અને તેનો ભોગ હું બનું છું. અત્યારે પાંચ નોટો મારી પાસે ક્યાંકથી આવી હોય અને હું બેંકમાં જમા કરાવવા જાઉં અને તેમાંથી કેટલીક નકલી નીકળે તો ભોગવવાનું તો મારે જ આવ્યુંને ! મને જે વ્યક્તિએ એ પૈસા આપ્યા તેને પણ ખબર નથી કે નકલી નોટ કોણ આપી ગયું. એટલે મારું માનવું છે કે આ પગલાંથી સામાન્ય માણસનો કરન્સીમાં વિશ્વાસ ઘટશે. અરાજકતાનો માહોલ અને મંદી વધુ ઘેરી બનશે.”